ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

МИНИСТЪРА НА ОТБРАНАТА

Г-Н НИКОЛАЙ НЕНЧЕВ

**ВЪПРОС**

 Светослав Димитров Белемезов

 народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Допълнителни разходи по бюджета на МО за изплащане на възнаграждения и обезщетения на военнослужещите

**Уважаеми господин министър**,

 Съгласно чл. чл. 227 и 235 от Закона за отбраната и въоръжените сили на Република България и Наредба Н-12 от 12.04.2010 г. за условията и реда за изплащане на възнаграждения и обезщетения на военнослужещите обезщетенията следва да се изплащат в срок от 30 дни от датата на заповедта за отчисляване.

В тригодишната бюджетна рамка за периода 2015-2017 г., в частта за персонал се наблюдава намаление в размер на 77 млн. лв.

Това финансово състояние на Министерството на отбраната налага прецизност и прозрачност в управлението на приходната и разходната част, което има пряко отражение и в споменатото направление за персонала. Посредством утвърдените разходи в частта „Персонал” в бюджетната рамка за 2015 г. не могат да се обезпечат необходимите средства за изплащане на дължими обезщетения по Закона за отбраната и въоръжените сили на Република България, а също и Закона за държавния служител и Кодекса на труда. Неизплащането в срок на тези дължими суми ще рефлектира върху социалната стабилност и вътрешните мотивационни механизми при служещите, в изпълнението на мисиите и задачите на Въоръжените сили. В израз на бюджетния дефицит, пряко рефлектиране може да има и върху назначенията на военнослужещи и цивилни служители за 2015 -2017 г.

.

 **Във връзка с гореизложеното, желая да Ви поставя следния въпрос:**

Какви са необходимите средства за обезпечаване изплащането на обезщетения и как ще бъде мотивиран проектът на Постановление на Министерски съвет за одобряване допълнителни разходи на МО в календарната 2015 г.?

Моля за писмен отговор на поставения въпрос!

София, 02.09.2015г. Народен представител:

 Светослав Белемезов